PolyAgent/wiki_georgian_en_parallel_20231101 huggingface dataset:
საფრანგეთის აკადემია

საფრანგეთის აკადემია — სამეცნიერო დაწესებულება საფრანგეთში, რომლის მიზანია ფრანგული ენის ენის ჩამოყალიბებისა და სალიტერატურო ნორმების კვლევა. არის საფრანგეთის ინსტიტუტის ნაწილი.
შექმნის ისტორია
1635 წელს კარდინალ რიშელიეს წყალობითა და მეფის პატრონაჟით საფრანგეთის აკადემია ჩამოყალიბდა.
აკადემიის პირველი წევრები იყვნენ:
ვალენტინ კონრარი,
ჟან დემარე,
ჟან გომბო,
ფრანსუა დე ბუარობერი,
ჟან შაპლენი,
ნიკოლა ფარე,
ანტუან გოდო,
ფრანსუა მეინერი (François Maynard),
მარენ ლერუა დე გომბერვილი,
გიიომ კოლტე (Guillaume Colletet),
ჟან-ლუი გეზ დე ბალზაკი,
ონორა დე ბიუეი დე რაკანი,
კლოდ ფავრ დე ვოჟლა,
მარკ-ანტუან ჟირარ დე სენტ-ამანი,
ვენსან ვუატიური.
1694 წელს აკადემიამ გამოსცა ლექსიკონი, ცნობილი სახელწოდებით: „საფრანგეთის აკადემიის ლექსიკონი“ (Dictionnaire de l'Académie française).
1793 წელს, საფრანგეთის რევოლუციისას აკადემია განადგურდა, ხოლო ორი წლის შემდეგ აღდგა, როგორც საფრანგეთის ინსტიტუტის ნაწილი.
აკადემიის წევრების ამჟამინდელი სია
წინააღმდეგობა რეგიონული ენებისადმი
2008 წლის ივნისში საფრანგეთის ხელისუფლების მიერ წამოყენებულ საკონსტიტუციო ცვლილებას, რომელიც აღიარებდა და დაიცავდა ქვეყნის რეგიონულ ენებს (ესენია: ბასკური, ოქსიტანური, ბრეტონული, ფრანკო-პროვანსული, ალზასური გერმანული, ფლამანდრიული ჰოლანდიური, კორსიკული) აკადემია წინ აღუდგა.
სქოლიო
განათლება საფრანგეთში
ფრანგული ენა
მეცნიერებათა აკადემიები
ეროვნული აკადემიები
რებიანის ქვიშის ზღვა

რებიანის ქვიშის ზღვა მდებარეობს ლიბიის უდაბნოს დასავლეთ ნაწილში, აღმოსავლეთ ლიბიის ტერიტორიაზე, კირენაიკის რეგიონის ელ-კუფრის რაიონში.
ეგვიპტისა და კალანშიოს ქვიშის ზღვებთან ერთად მოიცავს 110 მეტრზე მაღალ დიუნებს და იკავებს ლიბიის უდანბოს ტერიტორიის 25%-ს. დიუნები ქარის მიერაა შექმნილი.
იხილეთ აგრეთვე
ლიბიის უდაბნო
კალანშიოს ქვიშის ზღვა
ეგვიპტის ქვიშის ზღვა
რესურსები ინტერნეტში
"Body and wallets lie among 200-foot dunes" ("Lady Be Good in the Calanshio Sand Sea)
სქოლიო
საჰარა
ლიბიის უდაბნოები
დასავლეთი სუდანი

დასავლეთი სუდანი — ცენტრალური სუდანის საპირისპირო ისტორიული რეგიონი დასავლეთ აფრიკაში. მოიცავს მთელი ბურკინა-ფასოს, ცენტრალური და სამხრეთი მალის, ნიგერის, გვინეის, განის, კოტ-დ’ივუარის და მავრიტანიის ნაწილების დღევანდელ ტერიტორიებს. დასავლეთი სუდანის ტერიტორიაზე მდებარეობდნენ შუა საუკუნეების სახელმწიფოები: განის იმპერია (750—1076), ტეკრური (დაახ. 800 — დაახ. 1285), მალის იმპერია (XIII—XV საუკუნეები), სონგაის იმპერია (1462—1591) და სხვები, მოგვიანებით ფულბე ხალხის სახელმწიფოებრივი წარმონაქმნები.
დასავლეთი სუდანის ტერიტორიაზე მდებარეობდა კოლონია საფრანგეთის სუდანი.
აფრიკის ისტორია
დასავლეთი აფრიკა
ლაჟეადუ-ნოვუ

ლაჟეადუ-ნოვუ — მუნიციპალიტეტი ბრაზილიაში, მარანიანის შტატში; მდებარეობს ზღვის დონიდან - მეტრზე. მიეკუთვნება მარანიანის შტატის დასავლეთ მეზორეგიონს. შედის ეკონომიკურ-სტატისტიკურ მიკრორეგიონ იმპერატრისი შემადგენლობაში.
2010 წლის მონაცემებით, მოსახლეობა 6 923 ადამიანს შეადგენდა, მოსახლეობის სიმჭიდროვე 6.61 კმ²-ზე. ფართობი 1 047 კმ²-ია.
იხილეთ აგრეთვე
გოიასი
ბრაზილიის შტატები
რესურსები ინტერნეტში
Scheda del comune dall'IBGE - Censimento 2010
Ranking decrescente do IDH-M dos municípios do Brasil
მარანიანის შტატის მუნიციპალიტეტები
Bursut

Bursut (also, Bırsud and Bursyut) is a village in the Astara Rayon of Azerbaijan. The village forms part of the municipality of Asxanakəran.
References
Populated places in Astara District
კამპოსი (მალიორკა)

კამპოსი (მალიორკა)
კამპოსი — მუნიციპალიტეტი ესპანეთში, შედის ბალეარის კუნძულების ავტონომიური გაერთიანების მიჯორნის კომარკაში, მდებარეობს კუნძულ მალიორკაზე. ფართობი — 149,69 კმ². მოსახლეობა — 10862 კაცი (2020 წ.).
იხილეთ აგრეთვე
ბალეარის კუნძულების მუნიციპალიტეტები
რესურსები ინტერნეტში
კამპოსის მუნიციპალიტეტის ოფიციალური საიტი
სქოლიო
ბალეარის კუნძულების მუნიციპალიტეტები
ჯეისონ ანდერსონი (მხატვარი)

ჯეისონ ანდერსონი (მხატვარი)
ჯეისონ ანდერსონი (ინგლ:Jason Anderson) — ვიდეო თამაშების დეველოპერი. თავდაპირველად მუშაობა დაიწყო Interplay-ში. ჯეისონი მოგვიანებით დაქირავებული იქნა ტექნიკურ შემსრულებლად „Fallout“-ისთვის. იგი დაკავებული იყო თამაშის დიზაინით, ინტერფეისისა და ქვესტების დამუშავებით. ასევე მონაწილეობდა „Fallout 2“-ის შექმნაში. თუმცა თამაშის გამოსვლის შემდეგ, ანდერსონმა დატოვა კომპანია მის ორ თანაშრომელთან, ტიმკ კაენთან და ლეონარდ ბოიარსკისთან ერთად, რის შემდეგაც მათ დააარსეს საკუთარი კომპანია Troika Games. Troika Games დახურვის შემდეგ, 2005 წელს ჯეისონმა მცირე ხნით დატოვა თამაშების ინდუსტრია.
2007 წელს ჯეისონი დაქირავებული იქნა Interplay-ის მიერ სამხატვრო ხელმძღვანელის თანამდებობაზე, მასიური მრავალმოთამაშიანი ონლაინ თამაშის შესაქმნელად.
2009 წლის მარტში ანდერსონი შეუერთდა კომპანია inXile Entertainment-ს სამხატვრო ხელმძღვანელად. თუმცა 2011 წელს დატოვა inXile Entertainment და გადავიდა Turtle Rock Studios-ში.
თამაშები
რესურსები ინტერნეტში
Terra Arcanum's entry on Jason D. Anderson
სქოლიო
ვიდეო თამაშების დიზაინერები
Fallout სერიის შემქმნელები
Interplay Entertainment-ის თანამშრომლები
ლელობი

ლელობი — ნასოფლარი აღმოსავლეთ საქართველოში, მცხეთა-მთიანეთის მხარის მცხეთის მუნიციპალიტეტში, ლისის თემში.
დემოგრაფია
2014 წლის აღწერის მონაცემებით სოფელში არავინ ცხოვრობს.
სქოლიო
მცხეთის მუნიციპალიტეტის ნასოფლარები
დუბროვიციის რაიონი

დუბროვიციის რაიონი — რაიონი უკრაინაში, რივნეს ოლქში. მისი ფართობია 1 820 კმ². 2016 წლის აღწერის მონაცემებით რაიონის მოსახლეობა 47 944 ადამიანს შეადგენდა, ხოლო სიმჭიდროვე 26,5 კაცს კმ²-ზე. დუბროვიციის რაიონის ადმინისტრაციული ცენტრია ქალაქი დუბროვიცია.
იხილეთ აგრეთვე
უკრაინის ადმინისტრაციული დაყოფა
უკრაინის რაიონები
სქოლიო
რივნეს ოლქის რაიონები
სიპანი

სიპანი – მოჩეს კულტურის არქეოლოგიური ძეგლი პერუში, რომელიც ცნობილია თავის ელ-სენიორ-დე-სიპანის აკლდამით. პირველად იგი არქეოლოგმა უოლტერ ალტამ გათხარა. ამ აკლდამის აღმოჩენა, მიჩნეულია უკანასკნელი 30 წლის განმავლობაში ყველაზე დიდ არქეოლოგიურ აღმოჩენად, რადგან აკლდამა მთლად ხელშეუხებელი იყო, რაც იშვიათ გამონაკლისს წარმოადგენს. მიმდებარე ტერიტორიაზე კიდევ სხვა მრავალი სამარხი აღმოჩნდა. აქ აღმოაჩინეს მოჩეს იუვილერია, ნიღბები და ხელოვნების სხვა ნიმუშები
რესურსები ინტერნეტში
სიპანის სამეფო სამარხების მუზეუმი
სიპანი
პერუს არქეოლოგიური ძეგლები
ირიბარენის მუნიციპალიტეტი

ირიბარენის მუნიციპალიტეტი — მუნიციპალიტეტი ვენესუელაში, ლარას შტატში. წარმოადგენს ლარას შტატის 9 მუნიციპალიტეტიდან ერთ-ერთს. ფართობი 2,760 კმ². ვენესუელის ეროვნული სტატისტიკის ინსტიტუტის 2007 წლის მოსახლეობის აღწერის მიხედვით ირიბარენის მუნიციპალიტეტში ცხოვრობდა 1,027,022 ათასი ადამიანი. მთავარი ქალაქია ბარკისიმეტო.
იხილეთ აგრეთვე
ვენესუელის მუნიციპალიტეტები
ლარას შტატი
ლარას შტატის მუნიციპალიტეტები
არბაჩხანის მთავარანგელოზის სალოცავი

არბაჩხანის მთავარანგელოზის სალოცავი, თამარის ნიში — არქიტექტურული, არქეოლოგიური ძეგლი. მდებარეობს დუშეთის მუნიციპალიტეტის, სოფელი არბაჩხანის განაპირას ჭალაში, მდინარე ფშავის არაგვის მარჯვენა ნაპირას. განეკუთვნება გვიან შუა საუკუნეებს. 1987 წელს გაითხარა მთიანეთის არქეოლოგიური ექსპედიციით.
გათხრებისას გამოვლენილი ნაცრის სქელი ფენა, სიმხურვალისგან გაწითლებული და დახეთქილი კედლები ადასტურებს, რომ სამლოცველო საგანგებოდ ხანძრით არის განადგურებული.
აღწერა
ნაგებობა გეგმით კვადრატთან მიახლოებული სწოკუთხედია. ნაგებია მოზრდილი ზომის კლდის ნატეხი ქვითა და დუღაბით. ძლიერ დაზიანებულია. კედლები 1 მეტრ სიმაღლეზეა შემორჩენილი. შესასვლელი სამხრეთ კედლის შუაშია. შიგნით, აღმოსავლეთ კუთხეებში, ქვით ნაშენი თითო მართკუთხა ტრაპეზი დგას. ჩრდილოეთ კუთხესთან მდგარი ტრაპეზიდან 0,5 მეტრის სიმაღლეზე, მცირე კვადრატული ნიშია. აღმოსავლეთ კედელს მთელ სიგრძეზე გასდევს დაბალი საფეხური. იატაკი მიწატკეპნილია, მოფენილი ქვის თხელი ფილებით. გათხრებისას აღმოჩენილია სამლოცველოს ფიქლის სახურების ნაწილები. ინტერიერში გამოვლინდა დამწვარ-დანაცრებული 0,5 მეტრი სისქის ფენა, რომელიც შეიცავდა მოუჭიქავი უხეში კერამიკის ფრაგმენტებს და ოსტეოლოგიურ მასალას.
ნაგებობას გარს ევლება თითქმის კვადრატული მოხაზულობის დაბალი გალავანი, რომელსაც აღმოსავლეთ და ჩრდილოეთ კუთხეები მომრგვალებული აქვს. გალავანის წყობა ორპირია. გამოყენებულია შვეულად დაყენებული კლდის დიდი ლოდები, შუაში შევსებული წვრილი ქვითა და მიწით. ერთადერთი შესასვლელი გალავნის სამხრეთ კედლის აღმოსავლეთ კიდეშია. ნანგრევებში აღმოჩნდა შარიმის რამდენიმე კვადრატი და მარტივპროფილიანი ლავგარდნის ორი ქვა.
გარედან, გალავნის სამხრეთ-დასავლეთ კედელზე, მიშენებულია ნატეხი ქვის მშრალი წყობით ნაგები, სწორკუთხა გეგმის სადგომი. მინაშენი სამხრეთ-აღმოსავლეთ მხარეს მთელ სიგანეზე გახსნილია. თხრისას დადასტურდა 20-30 სანტიმეტრი სისქის ნაცრიანი ფენა. აღმოჩნდა თიხის ხელადის, ქოთნის, ქილის, ქვევრის ნატეხები, დამახასიათებელი XIV-XV საუკუნეებისთვის.
ლიტერატურა
დუშეთის მუნიციპალიტეტის არქეოლოგიური ძეგლები
Tapinoma indicum

Tapinoma indicum — ფეხსახსრიანთა ტიპის მწერთა კლასის ჭიანჭველასებრთა ერთ-ერთი ნაირსახეობა Tapinoma-ს გვარიდან. მიეკუთვნება Dolichoderinae-ს ქვეოჯახს..
სქოლიო
ჭიანჭველები
გამსჭვალულფოთლიანი სმირნიუმი

გამსჭვალულფოთლიანი სმირნიუმი — ორწლოვანი ბალახოვანი მცენარე ქოლგოსანთა ოჯახისა. სიმაღლეში 40–80 სმ-ია. აქვს დატოტვილი, ქვედა ნაწილში მეტ-ნაკლებად მომრგვალო, ზედა ნაწილში წახნაგოვანი და წიბოებზე ფრთიანი ღერო. ქვედა ფოთლები გრძელყუნწიანია, ფორმით ფართოკვერცხისებური, ფრთისებურ განკვეთილი, სეგმენტები კვერცხისებურია, კიდეებზე მრგვალკბილა-ხერხისებური. ქოლგის სხივი — 6–10, უთანაბრო. საბურველს ფოთოლაკები არ აქვს. ყვავილები მომწვანო-ყვითელია. ყვავის და ნაყოფმსხმოიარობს ივნის-აგვისტოში. გავრცელებულია კავკასიაში, ცენტრალურ და სამხრეთ ევროპაში, მცირე აზიასა და სირიაში. საქართველოს ტერიტორიაზე გვხვდება შიდა ქართლში, კახეთში და თრიალეთის ქედზე. იზრდება მთის შუა და ზედა სარტყლებში, ნესტიან, დაჩრდილულ ადგილებში, ტყის ველობებზე, ბუჩქნარებს შორის.
სქოლიო
ქოლგოსანნი
გრაიცის რაიონი

გრაიცის რაიონი — რაიონი გერმანიაში. რაიონის ცენტრი — ქალაქი გრაიცი. რაიონი შედის თიურინგიის ფედერალურ მხარეში. იკავებს 843,52 კვ. კმ. ფართობს. მოსახლეობა შეადგენს 115 419 ადამიანს. მოსახლეობის სიმჭიდროვე — 137 ადამიანი/კვ.კმ-ზე. რაიონის ოფიციალური კოდი — 16 0 76.
რესურსები ინტერნეტში
www.landkreis-greiz.de ოფიციალური საიტი
თიურინგიის რაიონები
ფერბენკსი

ფერბენკსი — ქალაქი აშშ-ში. მდებარეობს ალასკის ცენტრალურ ნაწილში. სიდიდით მეორე ქალაქი ალასკაზე ანკორიჯის შემდეგ. 2010 წლის აღწერის მიხედვით ქალაქის მოსახლეობა 31 535 კაცს შეადგენდა. ქალაქში მდებარეობს ალასკა ფერბენკსის უნივერსიტეტი, რომელიც უძველესია ალასკაზე.
ფერბენკსი დაარსდა XX საუკუნის დასაწყისში ალასკის ოქროს ციებ-ცხელებასთან დაკავშირებით და სახელი ეწოდა რესპუბლიკელი სენატორის ინდიანადან და შემდგომში აშშ-ის ვიცე-პრეზიდენტის ჩარლზ ფერბენკსის პატივსაცემად.
დაძმობილებული ქალაქები
ერდენეტი, ორხონის აიმაკი, მონღოლეთი
ფენანო, მოდენა, ემილია-რომანია, იტალია
მუ-ი-რანა, ნორვეგია
მონბეცუ, ჰოკაიდო, იაპონია
ტაინანი, ტაივანი
იაკუტსკი, რუსეთი
რიჩლენდი, ვაშინგტონი, აშშ
იელოუნაიფი, ჩრდილო-დასავლეთი ტერიტორიები, კანადა
ინტერნეტ-რესურსები
ქალაქ ფერბენკსის ოფიციალური საიტი
სქოლიო
აშშ-ის ქალაქები
ალასკა
ბრანისლავ ივანოვიჩი

ბრანისლავ ივანოვიჩი (დ. 22 თებერვალი, 1984) — სერბი ფეხბურთელი, რომელიც თამაშობს ინგლისურ გუნდ ჩელსიში და სერბეთის ეროვნულ საფეხბურთო ნაკრებში, რომელსაც იგი კაპიტნობს. იგი არის უნივერსალური მცველი, რომელიც ძირითადად მარჯვენა მცველად თამაშობს. მან კარიერა დაიწყო მისი მშობლიურ ქალაქის გუნდ სკრემში, საიდანაც უკვე ოფკ ბეოგრადში გადავიდა. იქ მან გაატარა 2 წელი და შემდეგ შედგა მისი ტრანსფერი ლოკომოტივში, სადაც მან მოიგო რუსეთის თასი 2007 წელს. 2008 წლის იანვარში, იგი ლონდონურ კლუბმა ჩელსიმ £9 მილიონად შეიძინა. იგი გუნდის ძირითად ფეხბურთელად ჩამოყალიბდა და არაერთი თასი მოიგო. მათ შორის უეფა-ს ჩემპიონთა ლიგა 2012 წელს, ინგლისის პრემიერლიგა 2010 და 2015 წლებში და სხვა მრავალი ტურნირი. ასევე იგი 2ჯერ დაასახელეს პრემიერ ლიგის წლის საუკეთესო გუნდში, ჩემპიონთა ლიგის წლის საუკეთესო გუნდში და ევროპა ლიგის ფინალის საუკეთესო მოთამაშედ.
რესურსები ინტერნეტში
Branislav Ivanović national team profile at Reprezentacija.rs
დაბადებული 1984
სერბი ფეხბურთელები
ჩელსის ფეხბურთელები
დაბადებული 22 თებერვალი
რეინალდი (კელნის მთავარეპისკოპოსი)

რეინალდი (კელნის მთავარეპისკოპოსი)
რეინალდი (დაახლ. 1120 — გ. 14 აგვისტო, 1167, რომი) — კელნის მთავარეპისკოპოსი (1159 წლიდან) და იტალიის ერცკანცლერი. გრაფ რეინოლდ I ფონ დასელის ვაჟი. თავიდან სწავლობდა აუგსბურგის მონასტრის სკოლაში, შემდეგ პარიზში. 1146 წლიდან ჰილდესჰაიმის იპოდიაკონია. 1166-1167 წლებში ხელმძღვანელობდა გერმანელების არმიას იტალიაში ლაშქრობის დროს, რომლის დროსაც ტუსკულუმთან დაამარცხა პაპის ძალები. რეინალდი დაიღუპა ლაშქრობის დროს, რომის აღების შემდეგ მალარიის შედეგად.
რესურსები ინტერნეტში
Die Reliquien der Heiligen Drei Könige im Kölner Dom
William of Newburgh: Of the destruction of Milan; and of the relics of the magi
Medieval genealogies: Rainald von Dassel
კელნის მთავარეპისკოპოსები
დაბადებული 1120
გარდაცვლილი 14 აგვისტო
გარდაცვლილი 1167
კაიროს წმინდა მარკოზის საკათედრო ტაძარი

კაიროს წმინდა მარკოზის საკათედრო ტაძარი — კოპტური ეკლესია. მდებარეობს აბასიაში, კაიროს ერთ-ერთ რაიონში. წარმოადგენს კოპტური ეკლესიის პაპის რეზიდენციას. აშენდა პაპ კირილე VI-ის დროს და მანვე გახსნა 1969 წელს.
საკათედრო ტაძარი მარკოზ მახარებლის სახელობისაა, რომელიც ერთ-ერთი სამოცდაათ მოციქულთაგანია და კოპტური ეკლესიის დამაარსებლად ითვლება. მისი რელიკვიები ტაძარში ინახება. ეკლესია აფრიკასა და ახლო აღმოსავლეთში უდიდესი საკათედრო ტაძარია.
აგებულია კოპტურ არქიტექტურულ სტილში. იტევს 5000 მომლოცველს. აქაა დაკრძალული ათანასე I.
სქოლიო
კოპტური არქიტექტურა
კოპტური მართლმადიდებელი ეკლესია
ჯეიმზ მაკფერსონი

ჯეიმზ მაკფერსონი (დ. 27 ოქტომბერი, 1736, რათვენი, ინვერნესის საგრაფო — გ. 17 თებერვალი, 1796, ბელვილი, ინვერსენის საგრაფო) — შოტლანდიელი პოეტი. მის სახელს უკავშირდება XVIII საუკუნეში მეტად გახმაურებული წიგნი „ოსიანის სიმღერები, რომლებიც გელურიდან თარგმნა ჯეიმზ მაკფერსონმა“ (1765). ეს არის ინგლისურ ენაზე რიტმული პროზით დაწერილი დიდი ეპიკური პოემა, რომლის შემთხზველად გამოცხადებულია III საუკუნის ლეგენდარული ბარდი შოტლანდიელი გელი-ოსიანი. წიგნი რამდენიმე ევროპულ ენაზე ითარგმნა და ოსიანი „ჩრდილოეთის ჰომეროსად“ ცნეს, ვიდრე არ დადგინდა, რომ პოემა ლიტერატურული მისტიფიკაციაა, ხოლო მისი ავტორი მაკფერსონი იყო. XIX საუკუნეში პოემამ დიდი გავლენა მოახდინა ევროპული რომანტიზმის განვითარებაზე. მაკფერსონი კრეფდა ძველ ლექსებს, ფოლკლორულ მასალას, თარგმნიდა გელური ენიდან.
ლიტერატურა
სქოლიო
შოტლანდიელი პოეტები
დაბადებული 1736
გარდაცვლილი 1796
იმაგო

იმაგო (სახე, გამოსახულება) — მწერების ინდივიდუალური განვითარების საბოლოო (დეფინიტიური) სტადია. ამ სტადიაზე მწერებს აქვთ კარგად განვითარებული ფრთები, სასქესო დანამატები მუცლის ბოლოზე და სხვ., განსახლდებიან და მრავლდებიან. იმ მწერების იმაგო, რომელთაც სრული გარდაქმნა ახასიათებთ (პეპლები, ხოჭოები, სიფრიფანაფრთიანები და სხვ.), ვითარდება ჭუპრიდან, ხოლო რომელთაც არასრული გარდაქმნათ ახასიათებთ (სწორფრთიანები, ყურბელები, თანაბარფრთიანები, ნახევრადხეშეშფრთიანები) — ნიმფიდან. იმაგოს სიცოცხლის ხანგრძლივობა სხვადასხვაა: ერთდღიურებისა რამდენიმე საათია, ბუდოსნებისა — წუთები, ზოგიერთი ხოჭო (ცხვირგრძელები და შავტანიანები) იმაგოს სტადიაში 2–3 წელს ცხოვრობს, დედა ფუტკარი — 5 წლამდე, დედოფალი ჭიანჭველები — 15 წლამდე.
ერთდღიურებს, სხვა მწერებისგან განსხვავებით, ახასიათებთ გარეგნულად ერთმანეთისგან მცირედ განსხვავებული ორი სტადია: განვითარება დამთავრებული მატლიდან გამოდის სქესმოუმწიფებელი სუბიმაგო, რომელიც კანს იცვლის და სქესმწიფე იმაგოდ გარდაიქმნება.
იხილეთ აგრეთვე
მეტამორფოზი
სქოლიო
ენტომოლოგია
ბიოლოგიური განვითარება
F-16 Fighting Falcon

F-16 Fighting Falcon (ითარგმნება როგორც: F-16 გამანადგურებელი შევარდენი) — მრავალფუნქციური რეაქტიული გამანადგურებელი თვითმფრინავი, თავდაპირველად წარმოებული General Dynamics-ის მიერ აშშ-ის სამხედრო-საჰაერო ძალებისთვის. დაპროექტებულია რა როგორც მცირეწონოსანი, დღის გამანადგურებელი, იგი წარმატებული მულტიფუნქციური თვითმფრინავია. 4 400-ზე მეტი თვითმფრინავის წარმოება მოხდა პირველი გამოშვების შემდეგ და დაიხვეწა 1976 წელს. მიუხედავად იმისა, რომ აშშ-ის სამხედრო-საჰაერო ძალები აღარ ყიდულობს ამ მოდელებს, მისი გაუმჯობესებული ვერსიები მაინც იწარმოება ექსპორტისთვის. 1993 წელს General Dynamics-მა თვითმფრინავის წარმოების ბიზნესი მიყიდა კორპორაციას Lockheed Corporation, რომელიც, თავის მხრივ, გახდა Lockheed Martin-ის ნაწილი, მას მერე რაც 1995 წელს შთანთქა იგი Martin Marietta-მ.
Fighting Falcon წარმოადგენს საჰაერო მებრძოლს მრავალი ინოვაციით, რომელთა შორისაც შეიძლება დასახელდეს კაბინის უკარკასო ზედა მხარე უკეთესი ხილვადობისათვის, გვერდითა მხარეს დამაგრებული კონტროლის ბერკეტები, რათა ადვილად გააკონტროლოს პილოტმა თვითმფრინავი დიდი გრავიტაციული ძალების მოქმედებისას და გაუმჯობესებული სავარძელი, გრავიტაციული ძალების მოქმედების შესამცირებლად პილოტზე. F-16 აქვს შიდა M61 Vulcan ტიპის ქვემეხი და 11 სამაგრი სხვადასხვა ტიპის რაკეტების, ბომბებისა და საწვავის ავზების დასამონტაჟებლად.
გარდა აშშ-ის საჰაერო ძალების აქტიური, სარეზერვო და საჰაერო ეროვნული დაცვის დანაყოფებისა, თვითმფრინავს იყენებს აშშ-ის საჰაერო ძალების საჰაერო სადემოსტრაციო ჯგუფი,აშშ-ის საჰაერო ძალების ქუხილის ჩიტები, და აშშ-ის სამხედრო-საზღვაო ძალები როგორც მოწინააღმდეგე/აგრესორ თვითმფრინავს. აშშ-ის გარდა F-16 კიდევ 25 ერის საჰაერო ძალებში მსახურობს.
სქოლიო
საბრძოლო თვითმფრინავები
საისის რაიონი

საისის რაიონი — რაიონი პერუში, აიაკუჩოს რეგიონის ლუკანასის პროვინციაში. მდებარეობს ზღვის დონიდან 3 075 მეტრზე. 2007 წლის მონაცემებით, მოსახლეობა 576 ადამიანს შეადგენდა, სიმჭიდროვე 0.98 ადამიანი კმ²-ზე. ფართობი 585.4 კმ²-ია.
იხილეთ აგრეთვე
პერუს რაიონები
რესურსები ინტერნეტში
2007 წლის აღწერის მონაცემები
პერუს სტატისტიკისა და ინფორმაციის ეროვნული ინსტიტუტი
აიაკუჩოს რეგიონის რაიონები
ლუკანასის პროვინციის რაიონები
Lashtkhveri church

Lashtkhveri church
The Lashtkhveri church of the Archangel, also known as the church of Taringzel (Svan: თარინგზელ) is a medieval Georgian Orthodox church in the highland northwestern Georgian province of Upper Svaneti, now part of the Mestia Municipality, Samegrelo-Zemo Svaneti region. Architecturally an unremarkable hall church, its most recognizable feature is a series of frescoes painted on both internal and external walls, dated to the 14th–15th century. Beyond religious scenes and portraits, the paintings include a rare illustration of episodes from the epic romance on Amiran-Darejaniani. The church is inscribed on the list of the Immovable Cultural Monuments of National Significance of Georgia.
Location
The Lashtkhveri church stands at the southwestern edge of the village of Lashtkhveri (Laštxver), at 1380 m above sea level, in the Lenjeri territorial unit of the Mestia Municipality, at the foothills of the Greater Caucasus. This part of Svaneti was known as Free Svaneti in the 19th century. There are no contemporary literary sources on the construction and history of Lashtkhveri. The church and the items preserved in it were first described, in details, by the scholar Ekvtime Taqaishvili during his expedition to Svaneti in 1910.
Layout
The Archangel is a small and architecturally simple hall church, based on a two-step socle and built of neatly cut limestone blocks. The nave is divided up into two nearly equal bays by a pair of arched pilasters. The building can be entered from the west through a rectangular doorway with an internal arched tympanum. The church is lit by four windows, cut one each in the sanctuary and west wall and two in the east wall, one of them shedding light directly on the fresco depiction of an equestrian Saint George on the opposing wall. The sanctuary contains two arched niches, on either side of the window. The window frames on the exterior are decorated in carved stonework. The church is crowned by a simple cornice. Annexed to the west wall is a chamber built at a later date and roofed with blocks of wood.
Frescoes
The church is avidly adorned with frescoes, dated to the latter half of the 14th century and beginning of the 15th. The style of the paintings is a local take on the late Byzantine Palaeologan art, executed in a characteristically coarse manner. Inside the building, the conch and walls bear a series of frescoes depicting a Christological cycle, church fathers, and various saints. The outer walls also contain frescoes—now partly faded—including the hunting of Saint Eustace on the east façade, haloed horsemen on the south, the Deesis on the west, and uniquely, scenes from the medieval Georgian romance Amiran-Darejaniani on the north. The paintings are accompanied by explanatory inscriptions in the medieval Georgian asomtavruli script.
References
Buildings and structures in Samegrelo-Zemo Svaneti
Immovable Cultural Monuments of National Significance of Georgia
Georgian Orthodox churches in Georgia (country)
14th-century Eastern Orthodox church buildings
Svaneti
არკუსი (მინას-ჟერაისი)

არკუსი (მინას-ჟერაისი)
არკუსი — მუნიციპალიტეტი ბრაზილიაში, მინას-ჟერაისის შტატში; მდებარეობს ზღვის დონიდან 740 მეტრზე. მიეკუთვნება მინას-ჟერაისის შტატის დასავლეთ მეზორეგიონს. შედის ეკონომიკურ-სტატისტიკურ მიკრორეგიონ ფორმიგის შემადგენლობაში.
2010 წლის მონაცემებით, მოსახლეობა 36 597 ადამიანს შეადგენდა, მოსახლეობის სიმჭიდროვე 71.78 კმ²-ზე. ფართობი 509 873 კმ²-ია.
იხილეთ აგრეთვე
მინას-ჟერაისი
ბრაზილიის შტატები
რესურსები ინტერნეტში
ბრაზილიის სტატისტიკის ეროვნული ინსტიტუტი, 2010 წლის აღწერის მონაცემები
მინას-ჟერაისის შტატის მუნიციპალიტეტები
გზაში

გზაში — 1962 წლის ქართული საბჭოთა მოკლემეტრაჟიანი ფილმი, გადაღებული რეჟისორ ნანა მჭედლიძის მიერ. პირველი ჩვენება საკავშორო ეკრანებზე შედგა 1966 წელს.
სიუჟეტი
ფილმი ავტობუსის მგზავრებზე მოგვითხრობს, რომლებიც მთვრალი მგზავრის თავხედ მოქმედებებს უსიამოვნების შიშით თვალს არიდებენ, ბოლოს მოთმინებიდან გამოსული ერთ-ერთი მანდილოსანი წამოიჭრება და მას ავტობუსიდან ჩააგდებს. გამხიარულებული მგზავრებით სავსე ავტობუსი გზას განაგრძობს.
როლებში
კარლო საკანდელიძე (ხულიგანი)
ბუხუტი ზაქარიაძე (მაღაროელი)
იპოლიტე ხვიჩია (მონადირე)
ელენე ყიფშიძე (ქალი)
თ. მანჯგალაძე (ბიჭი)
რესურსები ინტერნეტში
სსრკ-ის ფილმები
1964 წლის ქართული ფილმები
ქართულენოვანი ფილმები
შავ-თეთრი ფილმები
ნანა მჭედლიძის ფილმები
კინოსტუდია ქართული ფილმი
კაპუცინისებრნი

კაპუცინისებრნი — პრიმატების ოჯახი ცხვირფართო მაიმუნების ქვერიგისა. გავრცელებულნი არიან ტროპიკულ და სუბტროპიკულ სამხრეთ და ცენტრალურ აფრიკაში. მეხეური ცხოველები არიან და მიწაზე იშვიათად გადაადგილდებიან. მცირე ზომის მაიმუნებია, უდიდესის, მურა კაპუცინის სხეულის სიგრძეა 33–56 სმ, ხოლო მასა 2,5–3,9 კგ. შეფერილობით საკმაოდ განსხვავდებიან ერთმანეთისგან, თუმცა ყოველ მათგანს ბრტყელი და ფართო ცხვირი აქვს. ყოვლისმჭამელები არიან, უმთავრესად იკვებებიან ხილითა და მწერებით. საკვების ამ სახეობების პროპორცია სახეობებს შორის განსხვავებულია. მაკეობა 130–170 დღე-ღამე გრძელდება (დამოკიდებულია სახეობაზე), დედალი შობს 1 ან 2 ნაშიერს. კაპუცინისებრნი სოციალური ცხოველები არიან. ქმნიან 5-დან 40-მდე წევრისგან შემდგარ ჯგუფებს, მცირე ზომის სახეობები უფრო დიდ ჯგუფებსაც ქმნიან. აქტიურები არიან დღისით.
გვარები
კაპუცინი (Cebus)
საიმირი (Saimiri)
Sapajus
სქოლიო
პრიმატები
მაჟორიტარი

მაჟორიტარი — კანდიდატი, რომელიც მონაწილეობს მაჟორიტარული საარჩევნო სისტემით ჩატარებულ არჩევნებში. საქართველოს კანონმდებლობით, პარლამენტის, ადგილობრივი თვითმმართველობის წარმომადგენლობითი ორგანოს — საკრებულოს არჩევნებში მონაწილეობის მიზნით, შესაბამისი საარჩევნო კომისიის მიერ რეგისტრირებული, პარტიის/საარჩევნო ბლოკის, ხოლო ადგილობრივი თვითმმართველობის არჩევნებში, აგრეთვე, ამომრჩეველთა საინიციატივო ჯგუფის მიერ საარჩევნო ოლქში წარდგენილი საქართველოს მოქალაქე.
მაჟორიტარი შეიძლება წარმოადგენდეს რომელიმე პოლიტიკურ პარტიას, ან იყოს უპარტიო. ამომრჩევლები დაყოფილნი არიან საარჩევნო ოლქებად გეოგრაფიული ზონების ან მოსახლეობის რაოდენობის მიხედვით. გამარჯვებულია ის კანდიდატი, რომელიც ხმების უმრავლესობას მოაგროვებს თავის საარჩევნო ოლქში.
ლიტერატურა
ზურაბიშვილი, დ., გობრონიძე გ., სამოქალაქო განათლების ლექსიკონი, საიას იურიდ. განათლ. ხელშეწყობის ფონდი, თბ., 2011. ISBN 978-9941-0-3354-4.
არჩევნები
მარაქი (გოიგოლი)

მარაქი (გოიგოლი)
მარაქი — სოფელი აზერბაიჯანში, გოიგოლის რაიონში.
რესურსები ინტერნეტში
გოიგოლის რაიონის სოფლები
ბეჰრუდი

ბეჰრუდი — სოფელი აზერბაიჯანში, ნახიჩევანის ავტონომიურ რესპუბლიკაში, ორდუბადის რაიონში. მოსახლეობის რაოდენობა — 520 კაცი.
რესურსები ინტერნეტში
ორდუბადის რაიონის სოფლები
Daphnella hyalina

Daphnella hyalina — მოლუსკების ტიპის მუცელფეხიანთა კლასის ერთ-ერთი წარმომადგენელი. მიეკუთვნება Turridae-ს ოჯახს.
სქოლიო
მუცელფეხიანები